**Daniel Castro Barcala**, coñecido como **Dani Castro**, nado nas Pontes o 19 de abril de 1997, é un arqueiro galego que compite en tiro con arco na modalidade de arco recurvo.

Traxectoria
-----------

Comezou a practicar tiro con arco xunto á súa irmá Cristina na súa vila natal, no club Sílex, onde tivo como compañeiros entre outros a Miguel Alvariño e Gema Buitrón. Baixo a batuta do adestrador Manuel Buitrón logrou en 2014 o seu primeiro campionato de España en categoría cadete, así como o campionato de Galicia xuvenil de recurvo.

No 2017 trasladouse a Madrid, cunha bolsa para entrar na Academia Blume, onde se puxo ás ordes dos técnicos da Federación Española de Tiro con Arco. En febreiro de 2018 proclamouse campión de España de sala por equipos, xunto a Miguel Alvariño e Vicente Veira, mentres que a nivel individual acabou cuarto. En xullo do mesmo ano, no campionato de España absoluto celebrado en Santander, conseguiu o bronce na categoría individual, por detrás de Alvariño e Pablo Acha. Xunto a eses dous arqueiros integrou a selección española que competiu durante os seguintes anos na Copa do Mundo e os Xogos Europeos de 2019 en Minsk.

Miguel Alvariño gañou inicialmente a praza española para acudir aos Xogos Olímpicos de 2020 en Toquio, pero tralo adiamento destes por mor da pandemia de COVID-19, a Federación puxo a praza de novo en xogo, sendo esta para Dani Castro, que en abril de 2020 gañou a medalla de prata na proba individual da Copa do Mundo celebrada na Cidade de Guatemala. Xa en Toquio comezou disputando a proba de clasificación para a competición de dobres mixto, facendo parella con Inés de Velasco, pero acabando no posto 21º, cando só os 16 primeiros accedían á competición.

Notas
-----

1. ↑  "Dani Castro: "Quiero volver pronto a As Pontes y espero que sea con una medalla"". *El Progreso* (en castelán). 1 de xullo de 2021. Consultado o 22 de xullo de 2021.
2. ↑  "Grande exito dos arqueiros do Silex no Galego de Tiro con Arco de Valdoviño". 10 de xullo de 2014. Arquivado dende o orixinal o 22 de xullo de 2021. Consultado o 22 de xullo de 2021.
3. 1 2  Valencia, José; Elías, C. (24 de xuño de 2021). "El arquero pontés Daniel Castro logra la plaza española para tomar parte en los Juegos Olímpicos de Tokio". *La Voz de Galicia* (en castelán). Consultado o 22 de xullo de 2021.
4. ↑  Ferreiro, Xosé (27 de febreiro de 2018). "Miguel Alvariño y Daniel Castro, campeones de España en sala". *La Voz de Galicia* (en castelán). Consultado o 22 de xullo de 2021.
5. ↑  "Miguel Alvariño, campeón de España de tiro con arco; y Daniel Castro, bronce". *La Voz de Galicia* (en castelán). 9 de xullo de 2018. Consultado o 22 de xullo de 2021.
6. ↑  "Termina el sueño de Minsk para Daniel Castro". *La Voz de Galicia* (en castelán). 28 de xuño de 2019. Consultado o 22 de xullo de 2021.
7. ↑  "El español Daniel Castro gana la plata en tiro con arco recurvo en Guatemala" (en castelán). 26 de abril de 2021. Consultado o 22 de xullo de 2021.
8. ↑  "Dani Castro e Inés de Velasco no logran acceder a la competición mixta de los Juegos Olímpicos". *La Voz de Galicia* (en castelán). 23 de xullo de 2021. Consultado o 26 de xullo de 2021.

|  |  |
| --- | --- |
| Control de autoridades | 
* Wd: Q107585761
* OCID: daniel-castro-x0268

 |